**Odporúčania pre posudzovanie služieb mediácie pre dodržanie
 podmienky štátnej pomoci**

**Odporúčania pre identifikáciu konaní, v ktorých by mohlo dôjsť k uplatneniu služby mediácie pre strany sporu s podporou projektu v súlade s podmienkami poskytnutia príspevku 2.3.1 Podmienka, že hlavné aktivity sú v súlade s oprávnenými aktivitami vyzvania v súbehu s podmienkou poskytnutia príspevku 2.8.1 Podmienky týkajúce sa štátnej pomoci a vyplývajúce zo schém štátnej pomoci/pomoci de minimis.**

**Cieľom tohto materiálu je prispieť k správnemu posúdeniu každého prípadu mediácie podporenej preskúmaním charakteru z projektu tak, aby sa zachovala podmienka, že realizáciou oprávnených aktivít/činností neprichádza k poskytnutiu nezákonnej/neoprávnenej štátnej pomoci.**

**Východiskový dokument:**

Príloha č. 1 k Vyhláške Ministerstva spravodlivosti SR č. 543/2005 Z. z. o Spravovacom a kancelárskom poriadku pre okresné súdy, krajské súdy, Špecializovaný trestný súd a vojenské súdy, v časti prideľovania vecí do súdnych registrov okresných súdov.

Rozdelenie nezohľadňuje omyl pri prideľovaní vecí, napríklad ak je obchodnoprávny spor medzi dvomi podnikateľmi priradený do registra občianskoprávnych vecí „C“, čo sa stáva dosť často. Preto je v každom prípade nevyhnutné skúmať charakter sporovej strany – žiadateľa a druh veci.

Ďalej uvedený zoznam obsahuje všetky spisové značky, pričom niektoré z nich sa viažu ku konaniam, ktoré nemajú sporový charakter v tom zmysle, že by v nich stáli oproti sebe dvaja alebo viacerí účastníci. Rozdelenie bolo vykonané len s ohľadom na charakter predmetu konania v nadväznosti na vyhlášku MS SR č. 543/2005 Z. z. .

**Konania, ktorých predmet sporu zo svojej povahy nie je hospodárskou činnosťou, a teda poskytnutie NP by z vecnej podstaty prejednávaného sporu nemalo generovať štátnu pomoc:**

1. **Súdny register „C“ – občianskoprávne veci:**
* žaloba, návrh na začatie konania a určovací návrh v občianskoprávnych veciach, ak sa nezapisuje do súdneho registra Csp,
* návrh na vydanie platobného rozkazu v občianskoprávnych veciach, ak sa nezapisuje do súdneho registra Csp; v tomto súdnom registri sa vedie vec aj po vydaní platobného rozkazu, v ktorej bol podaný opravný prostriedok proti výroku o trovách konania, vec, v ktorej bol podaný odpor proti platobnému rozkazu vrátane odporu podaného oneskorene, bez odôvodnenia vo veci samej alebo neoprávnenou osobou, a vec, v ktorej bol návrh na vydanie platobného rozkazu vzatý späť,
* návrh na zrušenie a na vysporiadanie bezpodielového spoluvlastníctva manželov,
* návrh na vydanie európskeho platobného rozkazu, ak nejde o obchodnú agendu,
* návrh vyvolaný konaním o dedičstve,
* návrh vyvolaný konaním pri výkone rozhodnutia a exekúcii v občianskoprávnej veci,
* návrh na ochranu osobnosti,
* návrh na začatie konania vo veci ochrany všeobecných osobnostných práv podľa §11 až §16 Občianskeho zákonníka,
* návrh na vydanie ochranného opatrenia,
* návrh na vydanie, opravu alebo zrušenie osvedčenia o ochrannom opatrení,
* návrh na úpravu ochranného opatrenia nariadeného v inom členskom štáte, aby bola zachovaná jeho vykonateľnosť v Slovenskej republike,
* návrh na vydanie rozhodnutia o neuznaní ochranného opatrenia vydaného v inom členskom štáte,
* návrh na rozhodnutie o pozastavení alebo zrušení účinkov uznania ochranného opatrenia,
* iný spor občianskoprávneho charakteru upravený osobitným predpisom,
* žaloba na obnovu konania, v občianskoprávnych veciach,
* vec, v ktorej sa opätovne rozhoduje na základe rozhodnutia Najvyššieho súdu Slovenskej republiky o dovolaní, v občianskoprávnych veciach,
* vec, v ktorej sa opätovne rozhoduje na základe rozhodnutia Ústavného súdu Slovenskej republiky, v občianskoprávnych veciach,
1. **Súdny register „OdK“ – konkurz:**
* návrhy na vyhlásene konkurzu v konaní o oddlžení.

1. **Súdny register „OdS“ - konkurz:**
* návrhy na určenie splátkového kalendára v konaní o oddlžení.

1. **Súdny register „Odi“ - konkurz:**
* návrhy a podnety na zrušenie oddlženia.
1. **Súdny register „P“ – rodinné veci, opatrovnícke veci, veci starostlivosti o maloletých:**
* návrh na povolenie uzavrieť manželstvo,
* návrh na rozvod manželstva rodičov maloletého dieťaťa,
* návrh na konanie vo veciach starostlivosti súdu o maloletých:
* návrh na konanie o návrat maloletého do cudziny pri neoprávnenom premiestnení alebo zadržaní,
* osvojiteľnosť, osvojenie, predosvojiteľská starostlivosť.

1. **Súdny register „PPOm“:**
* zapisuje návrh na nariadenie neodkladného opatrenia vo veciach ochrany maloletého podľa § 365 Civilného mimosporového poriadku a návrh na nariadenie neodkladného opatrenia o povolení súdu na výkon oprávnenia vo veci starostlivosti o maloletých podľa § 368 Civilného mimosporového poriadku; ak je návrh na nariadenie neodkladného opatrenia podaný v čase, keď podateľňa súdu nie je v prevádzke, službukonajúci sudca prevezme návrh, zabezpečí jeho prevzatie a vyznačenie v registri a týmto úkonom sa stáva zákonným sudcom na nariadenie neodkladného opatrenia vo veci.

1. **Súdny register „Pc“:**
* návrh na rozvod manželstva s výnimkou návrhu na rozvod manželstva rodičov maloletého dieťaťa,
* návrh na konanie o určenie neplatnosti manželstva,
* návrh na konanie o určenie neexistencie manželstva,
* návrh v ostatných veciach týkajúcich sa manželov a rozvedených manželov,
* návrh na určenie alebo zapretie otcovstva, návrh na určenie materstva, návrh na určenie prípustnosti podania návrhu na zapretie otcovstva dieťaťom,
* návrh na určenie príspevku na výživu a úhradu niektorých nákladov nevydatej matke,
* návrh na konanie vo veciach výživného plnoletých osôb a iných obdobných nárokov.

1. **Súdny register „Ps“:**
* návrh na vyhlásenie za mŕtveho,
* návrh na konanie o spôsobilosti na právne úkony (obmedzenie, zmena obmedzenia, navrátenie spôsobilosti na právne úkony), ako aj ďalšie návrhy týkajúce sa osoby, ktorá bola pozbavená spôsobilosti na právne úkony alebo ktorej spôsobilosť na právne úkony bola obmedzená,
* návrh na konanie o ustanovení opatrovníka.

1. **Súdny register „Po“:**
* vec vyhlásenia o uznaní otcovstva.

1. **Súdny register „Pu“:**
* vec konania o prípustnosti prevzatia a držania v zdravotníckom zariadení.
1. **Súdny register „D“ – dedičské veci:**
* oznámenie matriky o úmrtí občana (úmrtný list),
* právoplatný rozsudok súdu o vyhlásení za mŕtveho,
* návrh na dodatočné konanie o dedičstve podľa § 211 ods. 1 Civilného mimosporového poriadku, ak má základné náležitosti, a to doklad o úmrtí občana a doklad o majetku, ktorý sa má prejednať v dodatočnom konaní o dedičstve,
* podnet na dodatočné konanie o dedičstve podľa § 211 ods. 2 Civilného mimosporového poriadku, ak ho podáva najmä súd, notár, štátny orgán, orgán územnej samosprávy, ak je pripojený doklad o úmrtí občana a doklad o majetku, ktorý sa má prejednať v dodatočnom konaní o dedičstve,
* návrh na obnovu právoplatne skončeného konania o dedičstve podľa § 75 Civilného mimosporového poriadku,
* návrh alebo podnet, ktorý smeruje k dodatočnému konaniu o dedičstve, ale neobsahuje základné náležitosti návrhu, napríklad dátum úmrtia poručiteľa, doklad o smrti poručiteľa, doklad o majetku, ktorý sa má prejednať v dodatočnom konaní o dedičstve,
* ohlásenie úmrtia, ktoré nie je dokladované úmrtným listom,
* žiadosť o vydanie, opravu, zmenu, odvolanie, predĺženie platnosti alebo pozastavenia účinkov európskeho osvedčenia o dedičstve.

1. **Súdny register „Em“ a „Ed“ – výkon rozhodnutia:**
* návrh na súdny výkon rozhodnutia vo veciach maloletých,
* dožiadania vo veciach podľa prvého bodu.
1. **Súdny register „Cpr“:**
* individuálne pracovnoprávne spory a spory z kolektívnych pracovnoprávnych vzťahov, štrajku a výluky, pokiaľ sú stranami sporu zamestnanec a na strane zamestnávateľa vystupuje štát (Slovenská republika) prostredníctvom svojich orgánov ako vykonávateľ verejnej moci.